***Част 5***

***ПРОЕКТ***

**Д О Г О В О Р**

**№…………/……………..**

Днес, ..............................г., в гр. София, между:

**1. УМБАЛ “Св. Екатерина” ЕАД**, със седалище и адрес: гр. София, бул. «П. Славейков» № 52а, вписано в търговския регистър на Агенцията по вписванията, ЕИК 831605845, представлявано от проф. д-р Г. Начев, д.м.н. – изпълнителен директор, наричано по-нататък в Договора **ВЪЗЛОЖИТЕЛ,** от една страна,

**и**

**2.** “…...................................…………”, гр. …...............…….., ул. …....……….........….. № ……, вписано в търговския регистър на Агенцията по вписванията, ЕИК ……………………., представлявано от …………………….. – ………., наричано по-нататък в договора **ИЗПЪЛНИТЕЛ,** от друга страна,

На основание чл. 112, ал. 1 от Закона за обществените поръчки (ЗОП) и в изпълнение на Решение № .................................... на Изпълнителния директор на УМБАЛ «Св. Екатерина» ЕАД за определяне на изпълнител на обществена поръчка с предмет: ***„Приготвяне и ежедневна доставка на храна по диети за пациентите на УМБАЛ „СВЕТА ЕКАТЕРИНА” ЕАД***, се сключи настоящият договор, като страните се споразумяха за следното:

# І. ПРЕДМЕТ НА ДОГОВОРА

**Чл. 1. ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извършва приготвяне и eжедневна доставка на храна по диети за пациентите на УМБАЛ „Св. Екатерина” ЕАД, наричана по-нататък “болнична храна”, за цена, при срокове и условия, договорени с настоящия договор.

# ІІ. СРОК НА ДОГОВОРА

**Чл. 2.** Настоящият договор влиза в сила от датата на подписването му и има срок на действие до сключване на договор след проведена открита процедура за възлагане на обществена поръчка със същия предмет.

# III. КАЧЕСТВО

**Чл. 3.** Болничната храна следва да отговаря на изискванията за качество, според действащите в страната стандарти и нормативни документи.

**Чл. 4.** Предлаганите за доставка храни следва да отговарят на изискванията на Диети с № 1-15, съгласно “Сборник рецепти за диетични ястия за заведенията за обществено хранене и лечебно-профилактичните заведения”, изд. 1984 г. на МЗ и Наредба № 1/22.01.2018 г. на министъра на здравеопазването за физиологичните норми за хранене на населението.

**IV. ЦЕНА НА ДОГОВОРА**

# Чл. 5. Цената на 1 (един) храноден е в размер на:

# - ………………….. (………………….) лева без ДДС, който включва: закуска ……………../………………../ лева без ДДС; обяд ……………../………………../ лева без ДДС и вечеря ……………../………………../ лева без ДДС при доставка на болнична храна в индивидуални термоустойчиви кутии и съдове, собственост на Изпълнителя

# - ………………….. (………………….) лева без ДДС, който включва: закуска ……………../………………../ лева без ДДС; обяд ……………../………………../ лева без ДДС и вечеря ……………../………………../ лева без ДДС при доставка на болнична храна в индивидуални опаковки за еднократна употреба, предназначени за хранителни цели.

**Чл. 6.** Общата прогнозна стойност за изпълнение на услугите по договора е в размер на:………………………………… /…………………/ лв. /словом: ……...........………………………/, без ДДС или ........................................... лв. /словом: ……...........………………………/, с ДДС**.**

**Чл. 7.** Цената по чл. 5 е определена при условие на доставка до: сградата на УМБАЛ„Св. Екатерина” ЕАД, град София, бул. “Пенчо Славейков” № 52 А и „Клиника по съдова хирургия”, разположена на територията на НКБ, ул. „Коньовица” № 65 и включва всички разходи на **ИЗПЪЛНИТЕЛЯ** за изпълнението на поръчката.

**Чл. 8.** Цената на 1 (един) храноден e окончателна и валидна до пълното изпълнение на договора и не подлежи на промяна.

# V. НАЧИН НА ПЛАЩАНЕ

**Чл. 9. ВЪЗЛОЖИТЕЛЯТ** заплаща цената на доставената болнична храна в срок до 60 (шестдесет) дни от изтичането на месеца, за който се отнася съответното плащане, срещу издадена от **ИЗПЪЛНИТЕЛЯ** фактура и представен обобщен отчет (описателна калкулация по дни), за доставената храна по диети за пациентите, както и представени доказателства /копие от платежно нареждане или друго доказателство/, че **ИЗПЪЛНИТЕЛЯ** е заплатил на подизпълнителя за изпълнените от него работи, в случай на ползване на подизпълнител, по следната банкова сметка на **ИЗПЪЛНИТЕЛЯ:**

Банка ……………………………………………,

IBAN …………………………………………………………………….....…………………,

BIC……………………………………………………………...........................................…...

**Чл. 10.** В случай на промяна на банковата сметка по чл. 9, **ИЗПЪЛНИТЕЛЯТ** се задължава своевременно писмено да уведоми **ВЪЗЛОЖИТЕЛЯ.**

# VI. МЯСТО И СРОКОВЕ ЗА ДОСТАВКА

**Чл. 11.** **(1)** Готовата храна ще бъде доставяна в УМБАЛ „Св. Екатерина” ЕАД, гр. София, бул. „Пенчо Славейков” № 52А и „Клиника по съдова хирургия”, разположена на територията на НКБ, ул. „Коньовица” № 65, ежедневно в следните часове:

1.за закуска: от *07,00 ч. до 07,30 ч.;*

2. за обяд*:* от *11,30 ч. до 12,00 ч.;*

3. за вечеря: от *17,30 ч. до 18,00 ч..*

**(2)** Доставянето и получаването на храната става с подписването на приемо-предавателни протоколи от упълномощени представители на двете/трите страни /в случай на ползване на подизпълнител/, придружени с: декларация, подписана и подпечатана от технолога обществено хранене и диетолога на **ИЗПЪЛНИТЕЛЯ/ПОДИЗПЪЛНИТЕЛЯ**, че храната е приготвена, съгласно изискванията на „Сборник рецепти за диетични ястия за заведенията за обществено хранене и лечебно-профилактичните заведения”, изд. 1984 г. на МЗ и Наредба № 1/22.01.2018 г. на министъра на здравеопазването за физиологичните норми за хранене на населението, и сертификати за произхода и качеството на вложените продукти;

# VIІ. ПРАВА И ЗАДЪЛЖЕНИЯ НА ИЗПЪЛНИТЕЛЯ

**Чл. 12. (1)** **ИЗПЪЛНИТЕЛЯТ** се задължава:

1. да приготвя храната при спазване изискванията за хигиена, качество и енергийна стойност на храната, както и разнообразие на видовете ястия съобразно нормите за болнично хранене;

2. да приготвя храната при спазване грамажа на порциите, вкусовите качества и технологичните изисквания за приготвяне на диетични храни и добър външен вид;

3. за приготвянето на ястията да използва висококачествени продукти, несъдържащи вредни за здравето примеси и добавки;

4. да приготвя храните, съгласно изискванията на Диети с №1 – 15, като към всяка диета да предвиди и необходимото количество хляб;

5. да доставя ежедневно готовата храна в сроковете, посочени в чл. 11, ал.1;

6. да представя предварително за съгласуване от страна на **ВЪЗЛОЖИТЕЛЯ** до сряда на предходната седмица, меню за готова храна и закуски за всяка следваща седмица. В менюто да е описано количеството, съдържанието на белтъчини, мазнини, въглехидрати и калории.

7. да предаде на **ВЪЗЛОЖИТЕЛЯ** готовата храна в местата на доставка, заедно с: декларацията, подписана и подпечатана от технолога обществено хранене и диетолога на **ИЗПЪЛНИТЕЛЯ**, че храната е приготвена, съгласно изискванията на „Сборник рецепти за диетични ястия за заведенията за обществено хранене и лечебно-профилактичните заведения”, изд. 1984 г. на МЗ и Наредба № 1/22.01.2018 г. на министъра на здравеопазването за физиологичните норми за хранене на населението и сертификатите за произхода и качеството на вложените продукти;

8. да доставя храната в индивидуални термоустойчиви кутии и собствени съдове. Едновременно с предаването й, да приема и използваната посуда, която следва да бъде измита и дезинфекцирана от него, съгласно хигиенните норми разписани от компетентите органи;.

9. да доставя готовата храна със специализирани транспортни средства, оборудвани с падаща платформа и стелажни колички за превоз на храна в термоустойчиви кутии и съдове, регистрирани по реда на Закона за храните и отговарящи на хигиеннните изисквания за транспорт на хранителни продукти, разписани от съответните компетенти органи.

10. да измива и дезинфекцира ежедневно транспортните средства, с които ще превозва приготвената храна, съгласно хигиенните норми, разписани от съответните компетенти органи;

11. в срок до 5 (пет) дни от изтичането на съответния месец да изготвя обобщен отчет (описателна калкулация по дни), отделно за УМБАЛ „Св. Екатерина” ЕАД, гр. София, бул. „Пенчо Славейков” № 52А и „Клиника по съдова хирургия”, разположена на територията на НКБ, ул. „Коньовица” № 65, за приготвената и доставената храна през месеца, която да представя на **ВЪЗЛОЖИТЕЛЯ**;

12. да уведомява незабавно **ВЪЗЛОЖИТЕЛЯ** за възникването на технологични проблеми, които биха довели до промяна на уговореното меню.

13. да извършва извозване на биоразградимите продукти, оставащи от доставената храна по изпълнение на договора, в деня на доставката;

**(2)** **ИЗПЪЛНИТЕЛЯТ** гарантира качеството на храната, предмет на договора, като се задължава да изпълнява договора в регистрирания и посочен от него обект, съгласно офертата му.

**(3)** **ИЗПЪЛНИТЕЛЯТ** има право да получи уговорената цена, съгласно условията на този договор.

**(4)** **ИЗПЪЛНИТЕЛЯТ** няма право да наема други подизпълнители, освен посочените в офертата му и заявили съгласие за участие при изпълнение на поръчката.

**(5)** **ИЗПЪЛНИТЕЛЯТ** носи пълна отговорност за качественото и в срок изпълнение на дейностите, за които е ангажирал подизпълнители.

**(6) ИЗПЪЛНИТЕЛЯТ** е длъжен да сключи договор за подизпълнение с посочения в офертата му подизпълнител, в срок от 2 /два/ дни от сключване на настоящия договор и да представи копие на **ВЪЗЛОЖИТЕЛЯ,** заедно с доказателства, че подизпълнителят/те отговаря/т на съответните критерии за подбор съобразно вида и дела от поръчката, който ще изпълнява/т, и за него/тях не са налице основания за отстраняване от процедурата, в тридневен срок от сключване на договора с подизпълнителя/подизпълнителите, в случай на ползване на подизпълнител;

# VIII. ПРАВА И ЗАДЪЛЖЕНИЯ НА ВЪЗЛОЖИТЕЛЯ

**Чл. 13.** **(1)** **ВЪЗЛОЖИТЕЛЯТ** се задължава:

1. до петък на всяка предходна седмица да утвърждава седмичното меню, представено от **ИЗПЪЛНИТЕЛЯ** по чл. 12, ал. 1, т. 6 от договора;

2. до 09,00 ч. всеки ден да предоставя на **ИЗПЪЛНИТЕЛЯ** заявка за храна за следващия ден, в която се посочва броя на пациентите, видовете диети и вида кутии, в които да се доставя болничната храна, а за новопостъпили пациенти – до 12,00 ч. на същия ден.

3. да проверява качеството на храната чрез упълномощено от него лице и да прави рекламации при необходимост;

4. да упълномощи лице, което ежедневно да приема доставената храна и да подписва приемо-предавателни протоколи.

**(2)** **ВЪЗЛОЖИТЕЛЯТ** си запазва правото да поръчва различни по вид и брой диети.

**(3)** **ВЪЗЛОЖИТЕЛЯТ** има правото в изключителни случаи да увеличава или намалява количеството на готовата храна, както и да изисква в рамките на цената за 1 храноден промени в състава, калоричността и вида на храната.

**IX. ОТГОВОРНОСТ И НЕУСТОЙКИ**

**Чл. 14. (1)** При забава на всяка отделна доставка до:

1. 30 (тридесет) минути, след изтичане на крайните часове, посочени в чл. 11, ал. 1 от договора **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 10 (десет) % от сумата, представляваща стойността на забавената доставка. Базата за изчисляване на неустойката е стойността с вкл. ДДС.

2. 60 (шестдесет) минути, след изтичане на крайните часове, посочени в чл. 11, ал. 1 от договора **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 20 % от сумата, представляваща стойността на забавената доставка. Базата за изчисляване на неустойката е стойността с вкл. ДДС.

**(2)** Неустойките по т. 1 и 2 се начисляват от часа, следващ крайния час, посочен в чл. 11, ал.1 от договора.

**(3)** В случай, че **ИЗПЪЛНИТЕЛЯТ** не достави необходимите количества храна и след изтичане на 60 (шестдесет) минути от крайния час за доставка, посочен в чл. 11, ал. 1 от договора, **ВЪЗЛОЖИТЕЛЯТ** има право да достави необходимата храна от трето лице, като **ИЗПЪЛНИТЕЛЯТ** дължи обезщетение, покриващо разходите по транспорта и цената на доставената храна.

**(4)** При доставяне на храна в нарушение на задълженията по чл. 12, ал. 1, т. т. 7, 8, 9, и 10 от настоящия договор, **ВЪЗЛОЖИТЕЛЯТ** има право да откаже приемането на доставката. В този случай **ВЪЗЛОЖИТЕЛЯТ** има право да достави необходимата храна от трето лице, като **ИЗПЪЛНИТЕЛЯТ** дължи обезщетение, покриващо разходите по транспорта и цената на доставената храна.

**(5)** В случай, че **ИЗПЪЛНИТЕЛЯТ** не извози биоразградимите продукти, оставащи от доставената храна, в деня на доставката, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 10 (десет) % от дължимата сума за доставената храна за деня. Базата за изчисляване на неустойката е стойността с вкл. ДДС.

**Чл. 15.** При несъответствия в показателите за качество на болничната храна, установени с акт, издаден от оправомощена контролна организация по Закона за храните, **ИЗПЪЛНИТЕЛЯТ** дължи неустойка в размер на стойността на доставената некачествена храна и договорът може да бъде прекратен едностранно от **ВЪЗЛОЖИТЕЛЯ** с писмено уведомление и без допълнителен срок.

**Чл. 16.** Рекламации по вида на храната по заявена диета/и, качеството и количеството на доставената готова храна могат да се правят само в момента на нейното получаване с подписване на приемо-предавателен протокол между страните.

**Чл. 17. (1)** Плащането на договорените и дължими неустойки или обезщетенията по чл. 14, ал. 3 и 4 се извършва чрез прихващане на насрещни парични задължения на **ВЪЗЛОЖИТЕЛЯ,** когато има такива.

**(2)** За извършване на прихващането **ВЪЗЛОЖИТЕЛЯТ** прави писмено изявление до **ИЗПЪЛНИТЕЛЯ.** Двете насрещни задължения се смятат за погасени до размера на по-малкото от тях от деня, в който прихващането е могло да се извърши.

**(3)** Когато в случаите по ал. 1 сумите не са достатъчни **ИЗПЪЛНИТЕЛЯТ** превежда остатъка от дължимите неустойки или обезщетенията по чл. 14, ал. 3 и 4 в определен от **ВЪЗЛОЖИТЕЛЯТ** срок и попосочена от него банкова сметка.

**Чл. 18.** Ако договорените и дължими неустойки или обезщетенията по чл. 14, ал. 3 и 4 не могат да бъдат издължени по реда на прихващането или не бъдат доброволно изплатени**, ВЪЗЛОЖИТЕЛЯТ** задържа част или цялата гаранция за изпълнение на договора.

**Чл. 19. ВЪЗЛОЖИТЕЛЯТ** има право и на обезщетение за претърпени вреди, когато те надхвърлят размера на договорените неустойки.

**Чл. 20.** При неизпълнение на задължението си за плащане в договорените срокове по настоящия договор, **ВЪЗЛОЖИТЕЛЯТ** дължи неустойка в размер на законната лихва от деня на забавата.

**Х. СПОРОВЕ**

**Чл. 21.** Възникналите през времетраене на договора спорове и разногласия между страните се решават чрез преговори между тях.

**Чл. 22.** В случай на непостигане на договореност по предходната точка, всички спорове, породени от този договор или отнасящи се до него, включително споровете, породени от или отнасящи се до неговото тълкуване, недействителност, неизпълнение или прекратяване ще бъдат решавани според българските материални закони от компетентния съд по реда на ГПК.

**ХI. СЪОБЩЕНИЯ**

**Чл. 23.** Всички съобщения между страните, свързани с изпълнението на този договор, са валидни, ако са направени в писмена форма и подписани от упълномощените представители на **ИЗПЪЛНИТЕЛЯ** или **ВЪЗЛОЖИТЕЛЯ.**

**Чл. 24.** За дата на съобщението се смята:

а) датата на предаването – при ръчно предаване на съобщението;

б) датата на пощенското клеймо на обратната разписка – при изпращане по пощата;

в) датата на приемането – при изпращане по телефакс.

**Чл. 25.** За валидни адреси на съобщения, свързани с настоящия договор, се смятат:

**ЗА ИЗПЪЛНИТЕЛЯ**: **ЗА ВЪЗЛОЖИТЕЛЯ:**

......................................... УМБАЛ „СВЕТА ЕКАТЕРИНА” ЕАД

......................................... гр. София - 1431

......................................... бул. „Пенчо Славейков” № 52А

.........................................

**Чл. 26.** При промяна на адреса, съответната страна е длъжна да уведоми другата в срок от 3 календарни дни за промяната.

**ХII. ГАРАНЦИЯ ЗА ИЗПЪЛНЕНИЕ**

**Чл. 27**. (1) При сключване на Договора, **ИЗПЪЛНИТЕЛЯТ** представя Гаранция за изпълнение на Договора („Гаранция за изпълнение“) в размер на ……. (………............) лева, представляващи 3 % (три) процента от от стойността по чл. 6 от договора в лв. без ДДС. Гаранцията за изпълнение се представя в една от следните форми:

а) парична сума, внесена по посочена от **ВЪЗЛОЖИТЕЛЯ** банкова сметка;

б) безусловна неотменяема банкова гаранция; или

в) застраховка, която обезпечава изпълнението чрез покритие на отговорността на **ИЗПЪЛНИТЕЛЯ**.

(2) Гаранцията за изпълнение следва да е със срок на валидност от датата на влизане в сила на Договора до най-малко 30 /тридесет/ дни след изтичането на срока на договора.

(3) Гаранцията за изпълнение се усвоява изцяло или частично от **ВЪЗЛОЖИТЕЛЯ** в случай на неизпълнение на задълженията на **ИЗПЪЛНИТЕЛЯ** за частта, съответстваща на неизпълнението. **ВЪЗЛОЖИТЕЛЯТ** има право да усвои Гаранцията за изпълнение, без това да го лишава от правото да търси обезщетение за вреди, надвишаващи получената сума по Гаранцията за изпълнение.

(4) При липса на възражения/претенции във връзка с изпълнението на Договора от страна на **ВЪЗЛОЖИТЕЛЯ**, той освобождава Гаранцията за изпълнение (връща паричната сума/оригинала на издадената банкова гаранция/застраховка) в срок от 30 дни след приключване на изпълнението или изтичане срока на Договора, без да дължи лихви за периода, през който Гаранцията за изпълнение е престояла при него (в случай че е под формата на парична сума). Ако **ИЗПЪЛНИТЕЛЯТ** е представил парична сума като гаранция за изпълнение, същата ще бъде преведена по посочената в офертата на ИЗПЪЛНИТЕЛЯ банкова сметка. Ако **ИЗПЪЛНИТЕЛЯТ** е представил банкова гарация за изпълнение, то е необходимо да се яви в отдел «Финансово-счетоводен» на УМБАЛ “Света Екатерина” ЕАД за получаване на оригинала й.

(5) Разходите по откриване, поддържане, подновяване и обслужване на Гаранцията за изпълнение са за сметка на **ИЗПЪЛНИТЕЛЯ.**

(6) Гаранцията за изпълнение не се освобождава от **ВЪЗЛОЖИТЕЛЯ**, ако в процеса на изпълнение на договора е възникнал спор между страните, относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ**, той може да пристъпи към усвояване на гаранцията за изпълнение.

**XIII. ДРУГИ УСЛОВИЯ**

**Чл. 28.** Нито една от страните няма право да прехвърля правата и задълженията, произтичащи от този договор, на трета страна, освен в случаите, посочени в ЗОП.

**Чл. 29.** Настоящият Договор може да бъде изменян с писмено допълнително споразумение при условията на чл. 116, от Закона за обществените поръчки, а именно:

1. при условията на чл. 116, ал. 1, т. 1 от Закона за обществените поръчки:
   1. при намаляване на цената за един храноден, но без да се променя предмета на договора;

(2) при условията на чл. 116, ал. 1, т. 2 и сл. от Закона за обществените поръчки.

**Чл. 30.** Настоящият договор се прекратява:

**а)** с изтичане на уговорения срок;

**б)** по взаимно съгласие на страните, изразено писмено;

**в)** от Възложителя при условията на чл. 118 от Закона за обществените поръчки;

**г)** без предизвестие от страна на **ВЪЗЛОЖИТЕЛЯ:**

- по реда на чл.73 от ППЗОП;

- в случаите когато **ИЗПЪЛНИТЕЛЯТ** не изпълни точно някое от задълженията си по договора;

- в случаите когато **ИЗПЪЛНИТЕЛЯТ** използва подизпълнител, който е различен от този, посочен в офертата му;

- в случаите когато **ИЗПЪЛНИТЕЛЯТ** бъде обявен в несъстоятелност или когато е в производство по несъстоятелност или ликвидация;

**Чл. 31.** За всички неуредени въпроси във връзка със сключването, изпълнението и прекратяването на този договор, се прилагат разпоредбите на Търговския закон и на Закона за задълженията и договорите, и останалото действащо в Р. България законодателство.

**Чл. 32.** Неразделна част от настоящия договор са следните приложения:

1. Приложение № 1 - Техническо предложение на участника за изпълнение на поръчката;**;**

2. Приложение № 2 - Ценово предложение на **ИЗПЪЛНИТЕЛЯ;**

3. Приложение № 3 – Заявка за храна;

4. Приложение № 4 – Приемно-предавателен протокол за доставената храна.

5. Приложение № 5 – Удостоверение за регистрация на транспортно средство на **ИЗПЪЛНИТЕЛЯ,** издадено от …………….., съгласно Закона за храните;

6. Приложение № 6 – Удостоверение за регистрация на обекта на **ИЗПЪЛНИТЕЛЯ**, издадено от ………………, съгласно Закона за храните.

Настоящият договор се състави и подписа в два еднообразни екземпляра - по един за всяка от страните.

**ЗА ИЗПЪЛНИТЕЛЯ: ЗА ВЪЗЛОЖИТЕЛЯ:**

**проф. д-р Г. Начев, д.м.н.**

**Изпълнителен директор**